Liverpool jinsistu fuq Ben White Liverpool qed jissemmew li jistgħu jiksbu l-firma tad-difensur ta' Brighton, Ben White li ilu mas-Seagulls mill-2016 għalkemm minn dakinhar lagħab ħames partiti biss magħhom. Fil-fatt huwa kien misluf lil diversi clubs matul dawn is-snin bħal Leeds United, Newport County u Peterborough United. L-għan tal-coach ta' Liverpool Jurgen Klopp hu dak li jikseb difensur li jista' jieħu post Virgil Van Dijk li weġġa' b'mod verament ikrah fid-derby ta' Merseyside kontra Everton. Sadanittant ir-Reds qed iħarsu lejn il-possibbiltá li jakkwistaw is-servizzi tad-difensur ta' Napoli, Kalidou Koulibaly, jekk jonqsu milli jieħdu lil White.